Nafarroako Parlamentuko Mahaiak, 2017ko irailaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Sergio Sayas López jaunak aurkeztutako galdera, Altsasu-Etxarri Aranatzen eta Mendillorrin gaixotasun arraroak dauzkaten ikasleei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko irailaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako eta Unión del Pueblo Navarro (UPN) talde parlamentarioko kide Sergio Sayas López jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten dio Osasuneko Departamentuari, idatziz erantzun diezaion:

Irailaren 20an, prentsaurreko batean, Osasuneko zuzendari nagusiak eskola-erizaintzako proiektu pilotu bat aurkeztu zuen, erizaintzako baliabide berriak dituena. Bata, Altsasu-Etxarri Aranatzerako; eta bestea, Mendillorrirako. Adierazi zuenez, gaixotasun arraroak dituzten ikasleei laguntzeko dira, besteak beste.

Hautatutako bi eremu horietan zenbat ikasle daude gaixotasun arraroak dituztenak?

Iruñean, 2017ko irailaren 21ean

Foru parlamentaria: Sergio Sayas López